Гульні з быком (фрэска)

Гульні з быком — фрэска, найбольш поўна адноўленая з некалькіх тынкаваных панэлей, першапачаткова размешчаных на ўсходняй сцяне палаца ў Кносе на Крыце. Хоць тэхнічна гэты твор з’яўляецца фрэскай, панэлі распісваліся па тынкоўцы рэльефнай сцяны і таму класіфікуюцца як пластычнае мастацтва.

 Апісанне 

На фрэсцы намаляваная таўракатапсія — рытуальныя скачкі праз быка. Велізарны бык у шалёным галопе. Яго знарочыста падоўжаная постаць магутнай сваёй масай запаўняе амаль усю фрэску. Велізарныя памеры падкрэсліваюць яго боскае паходжанне. Як і ў Егіпце, маштаб сімвалізаваў значнасць адлюстроўванага«Игры с быком».

Не дакранаючыся капытамі да зямлі, імчыцца велізарны бык, цяжка нагнув сваю магутную галаву, выставіўшы ўперад рогі. Выгіб яго тулава нагадвае вялікі гімнастычны снарад. Адзін з акрабатаў схапіўся за рогі і збіраецца скокнуць на спіну быка, а іншы, выставіўшы перад сабой рукі, рыхтуецца да грацыёзнага сальта прама над галавой жывёлыЭгейское искусство — Искусство (I часть) — Каталог файлов — История и культура СПб 329. Якая б ні была разбуральная стыхійная моц быка, ёсць надзея, што чалавек пераможа ў гэтай сутычцы. Зграбныя і вывастраныя рухі акрабатаў, а бакавыя фігуры візуальна як бы стрымліваюць напор быка. Чалавек рана ці позна возьме верх над неўтаймаванай стыхіяй прыроды. Яны апранутыя аднолькава — з павязкай на сцёгнах, таліі сцягнутыя металічнымі паясамі. Падкрэслены шырыня грудзей, тонкасць таліі, гнуткасць і мускулістасць рук і ног. Гэтыя асаблівасці лічыліся прыкметамі прыгажосці. Такія небяспечныя практыкаванні з раз’юшаным быком мелі не толькі відовішчны, але і сакральны сэнс. Мастак настолькі па-майстэрску захаваў вясёлую і нязмушаную гульню акрабатаў, што мы забываем аб смяротнай небяспецы падобных трукаў. Фрэска ўспрымаецца як гімн прыгажосці і спрыту чалавека, які перамагае грозную і магутную прыроду. І хоць мастакі яшчэ не валодаюць прыёмамі аб’ёмна-прасторавага малюнка, іх кампазіцыі не здаюцца застылымі і знежывелымі.

 Фарбы (колеравая гама) 
Мастак выкарыстаў пяць фарбаў: чорную, белую, блакітную, жоўтую і чырвоную, яны ствараюць багатую каляровую палітру. Ім, як і егіпецкім фрэскам, уласцівая ўмоўнасць колеру: мужчынскія фігуры пішуцца цёмнай цагляна-чырвонай фарбай, а жаночыя — светлай.

 Рэканструкцыя фрэскі 

У рэканструкцыі фрэска складзена з кавалачкаў некалькіх роспісаў на тую ж тэму, якія ішлі серыяй адзін за адным і паказвалі паслядоўныя стадыі скачку. Калі б яны захаваліся, перад археолагамі адкрылася б нешта накшталт кадраў сучаснага фільмаРазвлечения Минойской цивилизации. Игры с быком  .

 Спасылкі 

 Развлечения Минойской цивилизации. Игры с быком  

Катэгорыя:Мінойская культура